මෙම පැල්ලම කිසියම් දෙයකින් තද කිරීමෙන් හෝ කිසියම් තැනකට තදවීමෙන් හෝ ඇතිවිය හැකි තැල්මක ස්වභාවයක් දැක්වීය. සිරුරේ පිහිටීම තැල්ම ඇති ස්ථානය හා අක්මාවේ පිපිරීම සිදුව ඇති ආකාරය පරීක්ෂා කිරීමේදී මෙය දරුවා බිමට වැටුණ පසු පයින් පෑගීමෙන් වූ තැලුමක් බවට සැකකරනු ලැබිණ. පිට කොන්ද පැත්තෙන් පැගීමේදී සිරුර බිමට තදවී අක්මාව ඉළ ඇටයකට සිරවීමෙන් එය පුපුරා යන්නට ඇත. මරණය සිදුව තිබෙන්නේ එලෙස පුපුරා ගිය අක්මාවෙන් පිටතට අධික ලෙස රුධිරය වහනය වීමෙනි. එනම් අභ්‍යන්තර ලේ ගැලීමකිනි. මේ අනුව දරුවා උස් ස්ථානයකින් බිමට වැටීමෙන් නොව මෙම මරණය සිදුව තිබෙන්නේ කිසියම් අයෙකු විසින් කරන ලද පහර දීමකින් බව අධිකරණ වෛද්‍ය මතය විය.  ඒ අනුව පොලිසිය දරුවාගේ පියා ලෙස රෝහලේදී පෙනි සිටි පුද්ගලයා සැකපිට අත්අඩංගුවට ගෙන ප්‍රශ්න කළේය.  පියා ලෙස පෙනී සිටි පුද්ගලයා එනම් විසි නව හැවිරිදි සමන් ජයශාන්ත යන අය දරුවාගේ මව වූ විශාකා සඳමාලි සමග අනියම් සබඳතාවයක් පවත්වාගෙන යනු ලැබූ අයෙකි. දරුවාගේ මව විශාකා විසිතුන් හැවිරිදි තරුණියකි.
දරුවාගේ පියා කව්ද?
සමන් ජයශාන්ත